Familie glo meermin het seun gevat, soektog duur voortPolisieduikers soek steeds na die liggaam van ŉ 12-jarige seun wat op 31 Desember vermis geraak het in ‘n sytak van die Sabierivier in Mpumalanga. Siyabonga Masango se familie glo ŉ meermin het hom gevat en dat die meermin hom betyds sou vrylaat om Woensdag weer skool toe te gaan. “Toe ek vanoggend sy vriende sien skool toe gaan, het dit gevoel of my seun ook hier is en by hulle sou aansluit,” het Leah, Siyabonga se ma, gesê. “Ek glo steeds dat my seun leef en ek bid dat God ons sal help om antwoorde te kry. Gebed en die uitvoer van rituele sal ons help en ons sal nie opgee nie.” Kapt. Pottie Potgieter, koördineer van Mpumalanga se binnelandse waterpolisiëring en duikdienste, sê die soektog sal Donderdag voortgaan. “Ons het hom nog nie gevind nie en sal voortgaan om na hom te soek. Ons het Dinsdag die laaste keer na hom gesoek en die soektog sal Donderdag voortgaan aangesien ons vandag met ŉ ander saak besig was.” Hy sê die rivierstrome is sterk na swaar reën die afgelope tyd en dat duikers reeds ŉ strook van 9km fyngekam het sonder sukses. Potgieter glo dat Siyabonga verdink het of deur ŉ krokodil aangeval is. Siyabonga het op die dag van sy verdwyning gesê hy gaan sokker speel saam vriende. Hulle het glo warm gekry en besluit om te swem. Ooggetuies het glo gesien hoe Siyabonga die rivier ingetrek is en verdwyn het.